( 63 ) 
différoit sinon en attendant que la Princesse fusse preste. Que 
estant d’icelluy venu le jour, bien que le vent ne fusse encoires 
bon pour faire voille, mais afin que si se tournoit tel, l’on 
n’en perdisse l’occasion, l’on s’embarqua le vendredy xim e de 
septembre. Et accompagna la Princesse, le Roy, la Royne, le 
Cardinal et les Infantes jusques au bort de noz naves : estans 
ccsdictz princes dedans une gallère de laquelle ilz ne se parti¬ 
rent que l’on n’eult levé l’ancre. Je ne faict mention des céri- 
monies qui se faisoient aux adieu, ny des pleurs et des pleinctes 
que furent faictes à ce départ. Ains, en poursuyvant mon 
discours, je diray que, au départy de Lisbonne, l’on vint seu¬ 
lement jecter l’ancre à Bellain, au mesme lieu qu’avions faict 
à notre arrivée. Et le lendemain, qu’estoit le sambedy, la Prin¬ 
cesse descendit en terre et fut au monastère faire ses Pasques E 
Et fut chose grandement pitoyable de luy veoir prendre conger 
du sépulchre et monument de son père, quil ne se passa sans 
pleurs en grandes cérimonies. 
Ce jour, se partit de Lisbonne Verdugo par la poste : auquel 
lieu estoient demeuré cinq ou six gentilhommes du conte, 
qui, pour estre les aulcuns malades et les aultres ne pouvant 
comporter la mer, conclurent d’aller parterre. Audict Bellain 
séjourna nostre armée quatre ou cinq jours. Et ce pendant le 
Cardinal advertit le conte, comme dans les batteaulx de nostre 
armée il y avoit la valeur de plus de trois cens mil ducas, tant 
en or, argent que pierreries et joyaulx, encoffrës et ambaslés 
sans licence, et pourtant confiscables du tout, pour contrevenir 
aux anciennes coustumes et lovx de Portugal, mesme de 
Lisbonne, requérant, sur ce, que l’on en fît la visite et recherche, 
puis que cela venoit au grand préjudice du Roy. Mais le conte 
avant mis cela en conseil entre les chiefs de l’armée, fut résolu 
que en cas que la chose fusse telle, comm’ilz assheuroient, qu’il 
seroit meilleur que la confiscation fusse au proffit de Son 
Altèze, quil deffroioit et poyoit l’armée, que non pas au Roy de 
Portugal : mesmes que les édietz et statuz de l’armée, publiez 
1 C’est-à-dire recevoir la communion. 
